Official Journal L 116 , 03/05/2002 P. 0058 - 0059



Id-Deċiżjoni tal-Kummissjoni tal-25 ta’ April 2002 li temenda d-Deċiżjoni 94/278/KE dwar importazzjoni ta’ għasel (notifikata bid-dokument numru K(2002) 1523) (Test b’rilevanza għaż-ŻEE) (2002/337/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 92/118/KEE tas-17 ta’ Diċembru, 1992, li tistabbilixxi l-ħtiġijiet għas-saħħa ta’ l-annimali u għas-saħħa pubblika li jirregolaw il-kummerċ u l-importazzjoni fil-Komunità ta’ prodotti li m’humiex soġġetti għal dawn il-ħtiġijiet kif stabbiliti b’regoli speċifiċi msemmija fl-Anness A (I) tad-Direttiva 89/662/KEE, u, dwar patoġeni, tad-Direttiva 90/425/KEE [1], kif l-aħħar emendata bid-Deċiżjoni tal-Kummissjoni 1999/724/KE [2], u partikolarment l-Artikolu 10(2)(a) tagħha, Billi: (1) Id-Deċiżjoni tal-Kummissjoni 94/278/KE tat-18 ta’ Marzu, 1994, li tagħmel lista ta’ pajjiżi terzi li minnhom Stati Membri jawtorizzaw l-importazzjoni ta’ ċerti prodotti soġġetti għad-Direttiva tal-Kunsill 92/118/KEE [3], kif l-aħħar emendata bid-Deċiżjoni 2001/700/KE [4], issemmi minn liema pajjiżi terzi Stati Membri għandhom jawtorizzaw l-importazzjoni ta’ għasel. (2) It-Tanzanija tat lill-Kummissjoni l-garanziji meħtieġa dwar sorvelja ta’ residwi u kontaminanti msemmija fid-Direttiva tal-Kunsill 96/23/KE tad-29 ta’ April, 1996, dwar miżuri biex ikun hemm sorvelja ta’ ċerti sustanzi u residwi tagħhom f’annimali ħajjin u prodotti ta’ annimali, u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [5], u li kienet approvata provviżorjament bid-Deċizjoni tal-Kummissjoni 2000/159/KE tat-8 ta’ Frar, 2000, dwar l-approvazzjoni provviżorja għal pjanijiet għal residwi ta’ pajjiżi terzi skond id-Direttiva tal-Kunsill 96/23/KE [6], kif l-aħħar emendatabid-Deċiżjoni 336/2002/KE [7]. It-Tanzanija għandha għalhekk tiddaħħal fil-lista li hemm fl-Anness tad-Deċiżjoni 94/278/KE. (3) B’riżultat tad-Deċiżjoni tal-Kummissjoni 2002/69/KE tat-30 ta’ Jannar, 2002, dwar ċerti miżuri ta’ protezzjoni għall-prodotti ta’ annimali importati miċ-Ċina [8], iċ-Ċina għandha titneħħa mil-lista li hemm fl-Anness tad-Deċiżjoni 94/278/KE. (4) Id-Deċiżjoni 94/278/KE għandha għalhekk tkun emendata skond kif ingħad. (5) Il-miżuri msemmija f’din id-Deċiżjoni huma skond l-opinjoni tal-Kumitat Permanenti dwar il-Katina ta’ Ikel u Saħħa ta’ Annimali, ADOTTAT DIN ID-DEĊIŻIJONI: Artikolu 1 L-Anness tad-Deċiżjoni 94/278/KE huwa emendat skond l-Anness ta’ din id-Deċiżjoni. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, 25 ta’ April, 2002. Għall-Kummissjoni David Byrne Membru tal-Kummissjoni [1] ĠU L 62, tal-15.3.1993, p. 49. [2] ĠU L 290, tat-12.11.1999, p. 32. [3] ĠU L 120, tal-11.5.1994, p. 44. [4] ĠU L 256, tal-25.9.2001, p. 14. [5] ĠU L 125, tat-23.5.1996, p. 10. [6] ĠU L 51, ta’ l-24.2.2000, p. 30. [7] Ara paġna 51 ta’ dan il-Ġurnal Uffiċjali. [8] ĠU L 30, tal-31.1.2002, p. 50. -------------------------------------------------- L-ANNESS It-Taqsima XIV ta’ l-Anness tad-Deċiżjoni 94/278/KE hija sostitwita b’ "TAQSIMA XIV li ġejja: Lista ta’ pajjiżi terzi li minnhom Stati Membri jawtorizzaw importazzjoni ta’ għasel (AR) Arġentina (AU) Awstralja (BG) Bulgarija (BR) Brażil (CA) Kanada (CL) Ċili (CU) Kuba (CY) Ċipru (CZ) Repubblika Ċeka (EE) Estonija (GT) Gwatemala (HR) Kroazja (HU) Ungerija (IL) Iżrael (IN) Indja (LT) Litwanja (MT) Malta (MX) Messiku (MD) Moldova (NI) Nikaragwa (NZ) New Zealand (NO) Norveġja [1] (PL) Polonja (RO) Rumanija (SI) Slovenja (SK) Slovakja (SM) San Marino [2] (SV) El Salvador (TR) Turkija (TZ) Tanzanija (US) Stati Uniti (UY) Urugwaj (VN) Vjetnam (ZM) Zambja" [1] Approvata skond id-Deċiżjoni ta’ l-Awtorità ta’ Sorveljanza ta’ l-EFTA Nru 223/96/KOL tal-4 ta’ Diċembru, 1996. [2] Approvata skond id-Deċiżjoni Nru 1/94 tal-Kumitat ta’ Kooperazzjoni tal-KE-San Marino tat-28 ta’ Ġunju, 1994. --------------------------------------------------